Návrh

Komuniké

Vláda Slovenskej republiky na svojom zasadnutí dňa ...................... prerokovala a schválila návrh zákona o vykonaní príkazu na zaistenie majetku alebo dôkazov v Európskej únii.
Návrh zákona transponuje do slovenského práva rámcové rozhodnutie Rady 2003/577/SVV z 22. júla 2003 o vykonaní príkazu na zaistenie majetku alebo dôkazov v Európskej únii, ktoré vychádza zo zásady vzájomného uznávania rozhodnutí justičných orgánov členských štátov Európskej únie v trestných veciach. 
Zákon má za cieľ urýchliť a zjednodušiť konanie v trestných veciach vzájomným uznávaním príkazov na zaistenie majetku alebo dôkazov vydaných príslušným justičným orgánom jedného členského štátu EÚ v druhom členskom štáte EÚ, zjednodušiť a odstrániť formality tohto procesu a umožniť priamu spoluprácu justičných orgánov členských štátov EÚ v týchto veciach bez potreby vzájomnej komunikácie cez ústredný orgán štátnej správy.